
ประกาศองค์การบริหารส่วนตำบลท่าเรือ
เรื่อง   รับสมัครบุคคลเพื่อการสรรหาและการเลือกสรรเป็นพนักงานจ้าง
------------------------------------------
ด้วยองค์การบริหารส่วนตำบลท่าเรือ   อำเภอบ้านนาเดิม   จังหวัดสุราษฎร์ธานี  ประสงค์จะรับสมัครบุคคลเพื่อจัดจ้างเป็นพนักงานจ้าง  จำนวน  4  ตำแหน่ง  4  อัตรา   
อาศัยอำนาจตามความในพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒  มาตรา ๑๓  มาตรา ๑๔  มาตรา ๑๕   และมาตรา ๒๕  ประกอบกับประกาศคณะกรรมการพนักงานส่วนตำบลจังหวัดสุราษฎร์ธานี  เรื่อง  กำหนดหลักเกณฑ์เกี่ยวกับพนักงานจ้างสำหรับองค์การบริหารส่วนตำบล  ลงวันที่  ๕  กรกฎาคม ๒๕๔๗  ข้อ ๔  ข้อ ๑๘  ข้อ ๑๙  และข้อ ๒๐  จึงประกาศรับสมัครบุคคลเพื่อการสรรหาและการเลือกสรร  โดยมีรายละเอียดดังต่อไปนี้
๑. ตำแหน่งที่รับสมัครสอบ
๑.๑ พนักงานจ้างตามภารกิจ 
          	-  ตำแหน่ง  ผู้ช่วยเจ้าพนักงานป้องกันและบรรเทาสาธารณภัย	จำนวน      ๑     อัตรา
	-  ตำแหน่ง  ผู้ช่วยเจ้าพนักงานพัสดุ				จำนวน      ๑     อัตรา
	-  ตำแหน่ง  ผู้ช่วยเจ้าพนักงานประปา				จำนวน      ๑     อัตรา	
๑.๒ พนักงานจ้างทั่วไป  
	- ตำแหน่ง  พนักงานผลิตน้ำประปา				จำนวน      ๑     อัตรา	
รายละเอียดแต่ละตำแหน่งปรากฏอยู่ในรายละเอียดคุณสมบัติเฉพาะตำแหน่งแนบท้ายประกาศนี้
๒. คุณสมบัติของผู้สมัคร
๒.๑ คุณสมบัติทั่วไป  
ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตาม ข้อ 4  ของ
ประกาศ ก.อบต.สุราษฎร์ธานี   เรื่อง กำหนดหลักเกณฑ์เกี่ยวกับพนักงานจ้างขององค์การบริหารส่วนตำบล ลงวันที่ 5  กรกฎาคม  2547
๑) มีสัญชาติไทย
๒) มีอายุไม่ต่ำกว่าสิบแปดปีบริบูรณ์  และไม่เกินหกสิบปี
๓) ไม่เป็นบุคคลล้มละลาย
๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้   ไร้ความสามารถ   หรือจิตฟั่นเฟือน
    ไม่สมประกอบ   หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้าม
    เบื้องต้น ดังต่อไปนี้
(ก) โรคเรื้อนในระยะติดต่อ  หรือในระยะที่ปรากฏอาการจนเป็นที่รังเกียจแก่สังคม
(ข) วัณโรคในระยะอันตราย

.../ (ค) โรคเท้าช้าง

(ค) โรคเท้าช้างในระยะที่ปรากฏอาการเป็นที่รังเกียจแก่สังคม                                  		    (ง) โรคติดยาเสพติดให้โทษ
(จ) โรคพิษสุราเรื้อรัง
๕) ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง
๖) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
๗) ไม่เป็นผู้ที่เคยต้องรับโทษจำคุกโดยคำพิพากษาของศาลถึงที่สุดให้จำคุก   เพราะกระทำความผิด
    ทางอาญา  เว้นแต่เป็นโทษสำหรับความผิดอันได้กระทำโดย ประมาท หรือความผิดลหุโทษ
๘) ไม่เป็นผู้ที่เคยถูกลงโทษ  ให้ออก ปลดออก หรือไล่ออกจากราชการ รัฐวิสาหกิจหรือหน่วยงาน 
    อื่นของรัฐ
๙) ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของ  
    รัฐวิสาหกิจ หรือพนักงานหรือลูกจ้างของราชการส่วนท้องถิ่น
หมายเหตุ  ผู้ผ่านการสรรหาและการเลือกสรรในวันที่ทำสัญญาจ้าง  จะต้องไม่เป็นผู้ดำรงตำแหน่งทาง
การเมือง  กรรมการพรรคการเมือง  เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น  ข้าราชการหรือลูกจ้างส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น  
   ๒.๒ คุณสมบัติเฉพาะตำแหน่ง
		ผู้สมัครต้องมีคุณสมบัติเฉพาะตำแหน่ง ตามที่ระบุไว้ในรายละเอียดเกี่ยวกับการรับสมัคร  แต่ละตำแหน่ง  แนบท้ายประกาศนี้		 
๓. วัน เวลา  และสถานที่รับสมัครสอบ
	ให้ผู้มีความประสงค์จะสมัคร  ขอรับใบสมัครและยื่นใบสมัครพร้อมหลักฐานด้วยตนเอง   ณ  ที่ทำการองค์การบริหารส่วนตำบลท่าเรือ  หมู่ที่  1   ตำบลท่าเรือ  อำเภอบ้านนาเดิม  จังหวัดสุราษฎร์ธานี  ตั้งแต่วันที่ 13 – 22  กรกฎาคม   2558   ในวัน  เวลา  ราชการ  (วันจันทร์ – วันศุกร์ ตั้งแต่เวลา  09.00-16.00 น.) โดยเสียค่าธรรมเนียมการสมัคร  จำนวน  100.- บาท  หรือสอบถามรายละเอียดเพิ่มเติมได้ที่ โทรศัพท์  0-7735-1226 
4. เอกสารและหลักฐานที่จะต้องนำมายื่นพร้อมใบสมัคร
4.1 ผู้สมัครต้องยื่นใบสมัครด้วยตนเองโดยกรอกรายละเอียดในใบสมัครให้ถูกต้องและครบถ้วน  พร้อมทั้ง
นำเอกสารฉบับจริง  และสำเนารับรองความถูกต้องอย่างละ  1 ชุด ดังนี้
1) สำเนาทะเบียนบ้าน
2) สำเนาบัตรประจำตัวประชาชน
3) สำเนาวุฒิการศึกษา
4) รูปถ่ายหน้าตรงไม่สวมหมวก  และไม่สวมแว่นตาดำ  ขนาด 1 นิ้ว  ถ่ายครั้งเดียวกันไม่เกิน 1 ปี 
(นับถึงวันปิดรับสมัคร)  จำนวน  3 รูป
5) ใบรับรองแพทย์  แสดงว่าไม่เป็นโรคที่ต้องห้าม  ซึ่งออกให้ไม่เกิน   1  เดือน  นับตั้งแต่วันตรวจ
ร่างกายจนถึงวันสมัคร
6) เอกสารอื่นๆ  ที่เกี่ยวข้อง เช่น ใบเปลี่ยนชื่อ-สกุล ใบอนุญาตขับรถ เป็นต้น

.../5. ประกาศ

5.  ประกาศรายชื่อผู้มีสิทธิสอบ
	องค์การบริหารส่วนตำบลท่าเรือ จะทำการประกาศรายชื่อผู้มีสิทธิสอบ   ในวันที่  23  กรกฎาคม  2558  ณ  ที่ทำการองค์การบริหารส่วนตำบลท่าเรือ
6.  หลักสูตรและวิธีการสอบคัดเลือก
องค์การบริหารส่วนตำบลท่าเรือ จะดำเนินการสอบคัดเลือก  โดยวิธีสอบข้อเขียน  และสอบสัมภาษณ์ ดังนี้
พนักงานจ้างตามภารกิจ
ตำแหน่ง ผู้ช่วยเจ้าพนักงานป้องกันและบรรเทาสาธารณภัย
1. ภาคความรู้ความสามารถทั่วไป  และความรู้เฉพาะตำแหน่ง (สอบข้อเขียน) 60 คะแนน
· ทดสอบความรู้ทั่วไป  ความรู้เกี่ยวกับ อบต.ท่าเรือ
· ความรู้เกี่ยวกับงานในหน้าที่ระเบียบและกฎหมายที่จำเป็นต่อการปฏิบัติงาน
2. ภาคความเหมาะสมกับตำแหน่ง (สอบสัมภาษณ์)  40 คะแนน
· ทดสอบความรู้ในเรื่องต่างๆ ที่จำเป็นต่อการปฏิบัติงาน  ความสามารถหรือ ทักษะเฉพาะบุคคลบุคลิกลักษณะ
ตำแหน่ง ผู้ช่วยเจ้าพนักงานพัสดุ
1. ภาคความรู้ความสามารถทั่วไป  และความรู้เฉพาะตำแหน่ง (สอบข้อเขียน) 60 คะแนน
· ทดสอบความรู้ทั่วไป  ความรู้เกี่ยวกับ อบต.ท่าเรือ
· ความรู้เกี่ยวกับงานในหน้าที่ระเบียบและกฎหมายที่จำเป็นต่อการปฏิบัติงาน
2. ภาคความเหมาะสมกับตำแหน่ง (สอบสัมภาษณ์)  40 คะแนน
· ทดสอบความรู้ในเรื่องต่างๆ ที่จำเป็นต่อการปฏิบัติงาน  ความสามารถหรือ ทักษะเฉพาะบุคคลบุคลิกลักษณะ
ตำแหน่ง ผู้ช่วยเจ้าพนักงานประปา
1. ภาคความรู้ความสามารถทั่วไป  และความรู้เฉพาะตำแหน่ง (สอบข้อเขียน) 60 คะแนน
· ทดสอบความรู้ทั่วไป  ความรู้เกี่ยวกับ อบต.ท่าเรือ
· ความรู้เกี่ยวกับงานในหน้าที่ระเบียบและกฎหมายที่จำเป็นต่อการปฏิบัติงาน
2. ภาคความเหมาะสมกับตำแหน่ง (สอบสัมภาษณ์)  40 คะแนน
· ทดสอบความรู้ในเรื่องต่างๆ ที่จำเป็นต่อการปฏิบัติงาน  ความสามารถหรือ ทักษะเฉพาะบุคคลบุคลิกลักษณะ
พนักงานจ้างทั่วไป
ตำแหน่ง พนักงานผลิตน้ำประปา
1. ทดสอบปฏิบัติงานจริง   60  คะแนน
2. สอบสัมภาษณ์           40  คะแนน
7.  กำหนดการสอบ
ทำการสอบข้อเขียน  ในวันที่  3  สิงหาคม  2558  เวลา  11.00 – 12.00 น.  และทำการสอบสัมภาษณ์  ในเวลา  13.00  น.  เป็นต้นไป  ณ  ที่ทำการองค์การบริหารส่วนตำบลท่าเรือ  อำเภอบ้านนาเดิม  จังหวัดสุราษฎร์ธานี
8.  เกณฑ์การตัดสิน
ผู้ที่ถือว่าเป็นผู้สอบคัดเลือกได้  จะต้องเป็นผู้ที่สอบได้คะแนนในภาคความรู้  ความสามารถทั่วไป  ภาคความรู้ ความสามารถที่ใช้เฉพาะตำแหน่ง  และภาคความเหมาะสมกับตำแหน่ง  รวมกันแล้วจะต้องไม่ต่ำกว่าร้อยละ 60 ของคะแนนรวมทั้งหมด
           /9.การขึ้นบัญชี...

9.  การขึ้นบัญชีผู้สอบคัดเลือกได้
การขึ้นบัญชีผู้สอบคัดเลือกได้จะเรียงลำดับที่จากผู้สอบได้คะแนนรวมสูงสุดลงมาตามลำดับ  ในกรณีที่มีผู้สอบได้คะแนนรวมเท่ากัน  จะต้องให้ผู้สอบได้คะแนนภาคความรู้เฉพาะตำแหน่ง  เป็นผู้อยู่ในลำดับที่สูงกว่า  ถ้าได้คะแนนเท่ากันอีกให้ผู้ที่ได้คะแนนภาคความเหมาะสมกับตำแหน่งเป็นผู้อยู่ในลำดับที่สูงกว่า  ถ้าได้คะแนนเท่ากันอีกให้ผู้ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า
	การขึ้นบัญชีผู้สอบคัดเลือกได้  จะขึ้นบัญชีไว้  1  ปี  นับแต่วันประกาศผล แต่ถ้ามีการสอบคัดเลือกอย่างเดียวกันอีก  และได้ขึ้นบัญชีผู้สอบคัดเลือกใหม่ไว้  บัญชีผู้สอบคัดเลือกได้ครั้งนี้ เป็นอันยกเลิก   
10.  การว่าจ้าง
1. ผู้สอบคัดเลือกได้ จะได้รับการจ้างเป็นพนักงานจ้างขององค์การบริหารส่วนตำบลท่าเรือตามลำดับในบัญชีผู้สอบคัดเลือกได้ โดยจะเสนอขอความเห็นชอบ ก.อบต.จังหวัดสุราษฎร์ธานี						2. องค์การบริหารส่วนตำบลท่าเรือ จะว่าจ้างผู้ที่สอบคัดเลือกได้ เมื่อได้รับความเห็นชอบจาก  ก.อบต.จังหวัดสุราษฎร์ธานี  แล้วเท่านั้น	
3. ผู้ที่สอบคัดเลือกได้  องค์การบริหารส่วนตำบลท่าเรือ จะเรียกมาทำสัญญาจ้างโดยได้รับค่าตอบแทนเป็นรายเดือน  ดังนี้
พนักงานจ้างตามภารกิจ
ตำแหน่ง	  ผู้ช่วยเจ้าพนักงานป้องกันและบรรเทาสาธารณภัย		เดือนละ		11,500.-  บาท
ตำแหน่ง  ผู้ช่วยเจ้าพนักงานพัสดุ					เดือนละ		11,500.-  บาท
ตำแหน่ง  ผู้ช่วยเจ้าพนักงานประปา				เดือนละ		11,500.-  บาท
พนักงานจ้างทั่วไป
ตำแหน่ง  พนักงานผลิตน้ำประปา					เดือนละ		 9,000.-  บาท
11.  การประกาศ
	องค์การบริหารส่วนตำบลท่าเรือ  จะประกาศผลการสอบคัดเลือก ในวันที่ 5 สิงหาคม  2558 ณ ที่ทำการองค์การบริหารส่วนตำบลท่าเรือ
		สำหรับการรับสมัครสอบในครั้งนี้  ให้ผู้รับสมัครตรวจสอบคุณสมบัติและรับรองในเอกสารหลักฐานการรับสมัครด้วยตนเอง  ว่าเป็นผู้มีคุณสมบัติทั่วไป และคุณสมบัติเฉพาะตำแหน่งตรงตามประกาศรับสมัครสอบ  หากภายหลังปรากฏำว่าผู้สมัครสอบรายใดมีคุณสมบัติดังกล่าวไม่ครบถ้วน  จะถือว่าเป็นผู้ขาดคุณสมบัติในการรับสมัครและไม่มีสิทธิได้รับการบรรจุเป็นพนักงานจ้าง ซึ่งจะฟ้องร้องหรือเรียกค่าเสียหายใดๆ จากองค์การบริหารส่วนตำบลมิได้		 
    จึงประกาศมาให้ทราบโดยทั่วกัน
	ประกาศ  ณ วันที่  1    เดือนกรกฎาคม  พ.ศ. 2558  

รายละเอียดคุณสมบัติเฉพาะสำหรับตำแหน่ง
แนบท้ายประกาศองค์การบริหารส่วนตำบลท่าเรือ
เรื่อง  รับสมัครเพื่อสรรหาและเลือกสรรบุคคลเป็นพนักงานจ้างตามภารกิจ
ลงวันที่  1  เดือน กรกฎาคม  พ.ศ.2558
****************************************************************************
ประเภทของพนักงานจ้าง  พนักงานจ้างตามภารกิจ
1.ชื่อตำแหน่ง  ผู้ช่วยเจ้าพนักงานป้องกันและบรรเทาสาธารณภัย
ลักษณะงานและหน้าที่ความรับผิดชอบของตำแหน่ง
	ปฏิบัติงานเกี่ยวกับการป้องกันและระงับอัคคีภัย  ภัยธรรมชาติ  ซึ่งมีลักษณะงานที่ต้องปฏิบัติค่อนข้างยากภายใต้การกำกับตรวจสอบโดยทั่วไป  หรือตามคำสั่ง  ตามแบบ  หรือตามแนวทางปฏิบัติที่มีอยู่อย่างกว้าง ๆ  ที่จำเป็นต้องปฏิบัติโดยผู้มีความรู้ความสามารถหรือความชำนาญงานค่อนข้างสูง  ป้องกันมิให้เกิดเพลิงไหม้  ระงับอัคคีภัยที่เกิดขึ้นโดยรวดเร็วมิให้ลุกลามออกไป  ลดอันตรายและความเสียหายที่เกิดเพลิงไหม้  รักษาและบำรุงขวัญ  ตลอดจนทรัพย์สินของประชาชนเป็นส่วนใหญ่  ป้องกันและบรรเทาอันตรายจากอุทกภัย  วาตภัย  การอพยพผู้ประสบภัยและทรัพย์สิน  ช่วยเหลือสงเคราะห์ผู้ประสบภัย  การฟื้นฟูบูรณะสิ่งชำรุดเสียหายให้คืนสภาพเดิม  ตามแผนที่ อบต. ได้กำหนดไว้  เป็นต้น  และปฏิบัติหน้าที่อื่นที่เกี่ยวข้อง
คุณสมบัติเฉพาะตำแหน่ง
1. ได้รับประกาศนียบัตรวิชาชีพเทคนิคหรือเทียบได้ไม่ต่ำกว่านี้ทางวิศวกรรมเครื่องกล  เทคนิค วิศวกรรมโยธา  เทคนิควิศวกรรมไฟฟ้า  เทคนิคเครื่องเย็นและปรับอากาศ  ช่างเครื่องยนต์  ช่างไฟฟ้า  ช่างโยธา  ช่างก่อสร้าง  ช่างกลโรงงาน  ช่างเชื่อมและโลหะแผ่น หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้  หรือ
2.  ได้รับประกาศนียบัตรวิชาชีพชั้นสูง  หรือเทียบได้ไม่ต่ำกว่านี้  ทางวิศวกรรมเครื่องกล  เทคนิควิศวกรรมโยธา  เทคนิควิศวกรรมไฟฟ้า  เทคนิคเครื่องเย็นและปรับอากาศ  ทางช่างเครื่องยนต์  ช่างไฟฟ้า    ช่างโยธา  ช่างก่อสร้าง  ช่างกลโรงงาน  ช่างเชื่อมและโลหะแผ่น  หรือทางอื่นที่  ก.ท.กำหนดว่าใช้เป็นคุณสมบัติเฉพาะสำหรับตำแหน่งนี้ได้
หมายเหตุ ต้องเป็นผู้มีความสามารถในการขับรถยนต์  และมีใบอนุญาตขับขี่ 
2.ชื่อตำแหน่ง  ผู้ช่วยเจ้าพนักงานพัสดุ
ลักษณะงานและหน้าที่ความรับผิดชอบของตำแหน่ง
	ปฏิบัติงานขั้นต้นเกี่ยวกับงานพัสดุภายใต้การกำกับตรวจสอบโดยทั่วไปหรือตามคำสั่งหรือแบบหรือแนวทางปฏิบัติที่มีอยู่อย่างกว้าง ๆ เช่น  การจัดหา  จัดซื้อ  ตรวจรับ  การเบิกจ่าย  การเก็บรักษา  นำส่ง  การซ่อมแซมและบำรุงรักษาพัสดุ  ครุภัณฑ์  อุปกรณ์เครื่องมือ  เครื่องใช้ต่าง ๆ การทำทะเบียนพัสดุ  การเก็บรักษาใบสำคัญหลักฐานและเอกสารเกี่ยวกับพัสดุและปฏิบัติหน้าที่อื่นที่เกี่ยวข้อง

คุณสมบัติเฉพาะตำแหน่ง
1. ได้รับประกาศนียบัตรวิชาชีพเทคนิคหรือเทียบได้ไม่ต่ำกว่านี้ทางบัญชี  เลขานุการ เทคนิคการตลาด  การธนาคารและธุรกิจการเงิน  เทคนิควิศวกรรมโยธา  เทคนิคเขียนแบบวิศวกรรมเครื่องกล พาณิชยการ บริหารธุรกิจ การจัดการทั่วไป ช่างโยธา ก่อสร้าง ช่างเครื่องกล หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้ หรือ

.../2. ได้รับ

2. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ ทางบัญชี เลขานุการ  เทคนิคการตลาด การธนาคาร และธุรกิจการเงิน เทคนิควิศวกรรมโยธา เทคนิคเขียนแบบ  วิศวกรรมเครื่องกล พาณิชยการ บริหารธุรกิจ การจัดการทั่วไป ช่างโยธา  ช่างก่อสร้าง  ช่างเครื่องกล  หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
หมายเหตุ  ผู้ที่มีความสามารถในการขับรถยนต์และมีใบอนุญาตขับขี่จะได้รับการพิจารณาเป็นพิเศษ
3.ชื่อตำแหน่ง  ผู้ช่วยเจ้าพนักงานการประปา
ลักษณะงานและหน้าที่ความรับผิดชอบของตำแหน่ง
	ปฏิบัติงานขั้นต้นเกี่ยวกับงานการประปา ภายใต้การกำกับตรวจสอบโดยทั่วไป หรือตามคำสั่ง หรือแบบ หรือแนวทางปฏิบัติที่มีอยู่อย่างกว้าง ๆเช่น การผลิตน้ำประปา จัดน้ำสะอาดบริการประชาชน บริการผู้ใช้น้ำของการประปา เตรียมน้ำประปาสำรองไว้เพื่อการดับเพลิง ตรวจสอบ ควบคุมรายได้ รายจ่าย พัสดุ ครุภัณฑ์ และทรัพย์สินของที่ทำการประปา เป็นต้น และปฏิบัติหน้าที่อื่นที่เกี่ยวข้อง
 คุณสมบัติเฉพาะตำแหน่ง
1. ได้รับประกาศนียบัตรวิชาชีพเทคนิคหรือเทียบได้ไม่ต่ำกว่านี้ทางเทคนิควิศวกรรมไฟฟ้าเทคนิควิศวกรรม
โยธา ช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้า หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้  หรือ
	2. ได้รับประกาศนียบัตรวิชาชีพชั้นสูง หรือเทียบได้ไม่ต่ำกว่านี้ทางเทคนิควิศวกรรมไฟฟ้าเทคนิควิศวกรรมโยธา ทางช่างก่อสร้าง ช่างกล ช่างกลโรงงาน ช่างเครื่องยนต์ ช่างไฟฟ้า หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
	หมายเหตุ    ต้องเป็นผู้มีความสามารถในการขับรถยนต์  และมีใบอนุญาตขับขี่ 
4.ชื่อตำแหน่ง  พนักงานผลิตน้ำประปา
ลักษณะงานและหน้าที่ความรับผิดชอบของตำแหน่ง
	ปฏิบัติงานเกี่ยวกับการผลิตน้ำประปา เพื่อนำมาใช้ในกิจการต่างๆของหน่วยงาน โดยควบคุม ดูแลขั้นตอนการผลิตด้วยความพิถีพิถันเพื่อให้น้ำที่ผลิตมานั้น มีความเป็นมาตรฐาน ปลอดภัย แก่ผู้มารับบริการที่ต้องใช้ความรู้ ความสามารถ ทักษะและประสบการณ์ในการทำงานด้านผลิตน้ำประปา การจัดหาแหล่งน้ำดิบที่เหมาะสม สถานที่ใช้ในการผลิต วัสดุ อุปกรณ์ที่จำเป็น และกระบวนการผลิตที่มีความเป็นมาตรฐาน ปลอดภัย ภายใต้การกำกับ แนะนำ ตรวจสอบ และปฏิบัติงานอื่นตามที่ได้รับมอบหมาย
คุณสมบัติเฉพาะตำแหน่ง
          จบการศึกษาไม่ต่ำกว่าภาคบังคับ (ม.ต้น)  สามารถอ่านออกเขียนได้  มีความรู้ความสามารถ  เหมาะสมในการปฏิบัติหน้าที่  
หมายเหตุ  ผู้ที่มีความสามารถในการขับรถยนต์และมีใบอนุญาตขับขี่จะได้รับการพิจารณาเป็นพิเศษ








เอกสารแนบท้ายประกาศองค์การบริหารส่วนตำบลท่าเรือ
ลงวันที่  1  กรกฎาคม  2558

กำหนดการ
	วัน/เวลา
	กำหนดการ
	หมายเหตุ

	1 กรกฎาคม  2558
	ประกาศรับสมัคร
	 ณ   ที่ทำการองค์การบริหารส่วนตำบลท่าเรือ

	13 – 22 กรกฎาคม 2558
	รับสมัครสอบ
	

	23 กรกฎาคม  2558
	ประกาศรายชื่อผู้มีสิทธิสอบ
	

	3  สิงหาคม  2558
	สอบข้อเขียน  และสอบสัมภาษณ์
	

	5  สิงหาคม  2558
	ประกาศรายชื่อผู้ที่ผ่านการคัดเลือก
	




ตารางสอบ
	วัน/เวลา
	วิชาที่สอบ
	คะแนน
	หมายเหตุ

	3  สิงหาคม  2558
11.00 – 12.00 น.
	1.ภาคความรู้ความสามารถทั่วไป
และความรู้เฉพาะตำแหน่ง (สอบข้อเขียน)
	60
	ณ ที่ทำการ อบต.ท่าเรือ

	3  สิงหาคม  2558
13.00 – 14.00 น.
	2.ภาคความเหมาะสมกับตำแหน่ง
(สอบสัมภาษณ์)
	40
	ณ ที่ทำการ อบต.ท่าเรือ

